Fluorestseeruvad valgud
Fluorestseeruvad valgud on valgud, mis helendavad, kui neid valgustada ultraviolettvalgusega või valgusega suuremal lainepikkusel. Esimesena eraldati roheline fluorestseeruv valk (GFP – green fluorescent protein). Sellel on kaks ergastuspiiki: 395 nm ja 475 nm. Emissioonimaksimum on 509 nm, mis paikneb rohelise valgusspektri alumises osas. Roger Y. Tsien, Osamu Shimomura ja Martin Chalfie said 2008. aastal Nobeli keemiaauhinna rohelise fluorestseeruva valgu avastamise ja arendamise eest.